బాలాసాహెబ్ సనప్

బాలాసాహెబ్ మహదు సనప్  మహారాష్ట్ర రాష్ట్రానికి చెందిన రాజకీయ నాయకుడు. ఆయన 2014 మహారాష్ట్ర శాసనసభ ఎన్నికలలో నాసిక్ తూర్పు శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
రాజకీయ జీవితం
బాలాసాహెబ్ సనప్ భారతీయ జనతా పార్టీ ద్వారా రాజకీయాల్లోకి వచ్చి బీజేపీ నుండి నాసిక్ మున్సిపల్ కార్పొరేషన్ మొదటి మేయర్, మొదటి వైస్-మేయర్‌గా పని చేశాడు. ఆయన 2009 మహారాష్ట్ర శాసనసభ ఎన్నికలలో నాసిక్ తూర్పు శాసనసభ నియోజకవర్గం నుండి పోటీ చేసి ఓడిపోయి, 2014 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. 

బాలాసాహెబ్ సనప్ ఆ తరువాత నేషనలిస్ట్ కాంగ్రెస్ పార్టీలో చేరి 2019 మహారాష్ట్ర శాసనసభ ఎన్నికలలో నాసిక్ తూర్పు శాసనసభ నియోజకవర్గం నుండి  ఎన్‌సీపీ  అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రాహుల్ ధికాలే చేతిలో 12000 ఓట్ల తేడాతో ఓడిపోయాడు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు